Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на Комисия ”Професионална квалификация и 
информационни технологии”,
проведено на 12.10.2022 г.

Днес, 12.10.2022 г. /сряда/, от 11:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА  
СВЕТЛАНА БОШНАКОВА
СЕВДАЛИН МАВРОВ  	

Мирослава Чирпъкова – началник отдел „ЕИСС“ в дирекция „ИТСС“ и Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

По внесените допълнителни материали и на основание последвалите разисквания по дневния ред:

Комисия „Професионална квалификация и 
информационни технологии”
Р Е Ш И:

ВКЛЮЧВА в дневния ред следните допълнителни материали:

6. Писмо от „Информационно обслужване“ АД относно предоставяне на информация, касаеща обслужващите банки и банковите сметки на всички районни и окръжни съдилища. 

ПО ДНЕВНИЯ РЕД

1. ОТНОСНО: Писмо от „Информационно обслужване“ АД относно договор № ВСС-495/2019 г. за разработване на Единна информационна система на съдилищата.

Комисия „Професионална квалификация и
информационни технологии”
Р Е Ш И :

1.1. Изразява положително становище Ръководителят на проекта и Възложител по договор № ВСС-495/16.01.2019 г. г-жа Гергана Мутафова – член на ВСС, да подпише двустранни протоколи за приемане на извършена промяна на ЕИСС за Заявка за промяна № 1 „Управление на работния поток за образуване и насрочване на дела от Председател отделение във ВКС“, Заявка за промяна № 2 „Случайно разпределение на съставите на наказателна колегия на ВКС“ и Заявка за промяна № 3 „Призоваване с Държавен вестник на страните по дела на ВКС“ (приложение 3 към процедурата за управление на заявки за промяна). 
1.2. При постъпване на становище от Върховния касационен съд след срока поставен с решение на Комисия „Професионална квалификация и информационни технологии“ по протокол № 25/03.10.2022 г., същото, ведно с доклад от отдел ЕИСС, да се предостави на „Информационно обслужване“ АД, по компетентност и отговор.

2. ОТНОСНО: Извлечение от протокол № 37/05.10.2022 г., т. 9 на комисията „Бюджет и финанси“ към пленума на ВСС относно поощряване на участници в международно състезание THEMIS.

Комисия „Професионална квалификация и
информационни технологии”
Р Е Ш И :

2.1 Приема за сведение извлечение от протокол № 37/05.10.2022 г., т. 9 на комисията „Бюджет и финанси“ към пленума на ВСС относно поощряване на участници в международно състезание THEMIS.

3. ОТНОСНО: Извлечение от протокол № 32/28.09.2022 г., т. 7 на комисията „Управление на собствеността“ към пленума на ВСС, във връзка с писмо от административния ръководител на Районен съд – Горна Оряховица за подмяна на 6 броя камери.

Комисия „Професионална квалификация и
информационни технологии”
Р Е Ш И :

3.1 Приема за сведение извлечение от протокол № 32/28.09.2022 г., т. 7 на комисията „Управление на собствеността“ към пленума на ВСС във връзка с писмо от административния ръководител на Районен съд – Горна Оряховица за подмяна на 6 броя камери.
4. ОТНОСНО: Искане от административния ръководител – председател на Районен съд – Генерал Тошево за отпускане на средства за закупуване на сървър нисък клас и операционна система към него.

Комисия „Професионална квалификация и
информационни технологии”
Р Е Ш И :

4.1 Искането на административния ръководител за осигуряване на средства за закупуване на 1 бр. сървър нисък клас на стойност 4920,00 лв. с ДДС, операционна система Windows Server 2019 на стойност 1812,00 лв. с ДДС всичко на обща стойност 6732,00 лв. е целесъобразно.
	4.2. Изпраща решението по т. 4.1. на Комисия „Бюджет и финанси“ към Пленума на ВСС, по компетентност.

5. ОТНОСНО: Искане от административния ръководител – председател на Районен съд – Кубрат за отпускане на средства за закупуване на 4 броя високоскоростни мрежови принтери (среден клас).

Комисия „Професионална квалификация и
информационни технологии”
Р Е Ш И :

5.1 Искането за осигуряване на средства за закупуване на 4 бр. високоскоростни мрежови принтери (среден клас) на обща стойност 2116,00 лв. с ДДС е целесъобразно. 
5.2. Изпраща решението по т. 5.1. на Комисия „Бюджет и финанси“ към Пленума на ВСС, по компетентност.

6. ОТНОСНО: Писмо от „Информационно обслужване“ АД относно предоставяне на информация, касаеща обслужващите банки и банковите сметки на всички районни и окръжни съдилища. 

Комисия „Професионална квалификация и
информационни технологии”
Р Е Ш И :

6.1. Изпраща писмо до всички районни, окръжни, апелативни, военни съдилища и Върховния касационен съд с искане за следната информация, в срок две седмици:
6.1.1. техническа спецификация за интеграция с виртуялен ПОС терминал (всяка банка има отделна спецификация, необходимо е да ни предоставите технически спецификации на всички обслужващи банки);
6.1.2. адреси на тестова и продукционна среда за съответните системи на банките;
6.1.3. сертификати за достъп до тестова и продукционна среда за съответните системи на банките.
Всички данни и документи да се изпратят на електронен адрес: epep@vss.justice.bg 
6.2. Изпраща решението по т. 6.1. на Комисия „Бюджет и финанси“ към Пленума на ВСС, по компетентност - за сведение и корекция на решение на Комисия „Бюджет и финанси“ към Пленума на ВСС по протокол № 35 от 21.09.2022 г., т. 29 и за последващо внасяне в заседание на Пленума на ВСС, относно нуждата от изпращане на информацията до изброените съдилища.

ПРЕДСЕДАТЕЛ :

	/п/
КАЛИНА ЧАПКЪНОВА